OpenLLM-France/wikimedia huggingface dataset:
# Francesc Barceló

«Francesc Barceló» té aquests significats:
* Francesc Barceló i Caimaris (Ciutadella, 1814 - Ciutadella, 1858), escriptor, poeta i procurador dels tribunals menorquí
* Francesc Barceló i Combis (Peratallada, 1820 - Palma, 1889), metge, naturalista i catedràtic d'història natural a l'Institut Balear
* Francesc de Paula Barceló i Fortuny conegut com Xesc Barceló (Palma, 1943 - Barcelona, 2022), guionista i escriptor mallorquí
# Reial Mestrança de Cavalleria de València

La Reial Mestrança de Cavalleria de València és un cos nobiliari creat el 1690, anàlogament a les mestrances de Sevilla i Granada, per a instruir i ensinistrar en els exercicis eqüestres els joves de la noblesa de la ciutat i del regne de València i per a organitzar justes, torneigs i curses de braus. El seu govern és a càrrec d'un germà major, que ha de ser un membre de la casa reial i que des de Ferran VII ha estat sempre el rei. Per a ingressar-hi cal provar la noblesa i armories dels quatre primers cognoms. Manté una intensa relació amb l'exèrcit espanyol, especialment amb el regiment Lusitania 8.
Té la seva seu a la Casa-Palau de la Real Mestrança, a la plaça Nules al barri de la Seu de València, davant del palau dels Català de Valeriola. Es tracta d'un edifici barroc del segle xviii, reformat completament el 1850 en estil neoclàssic per l'arquitecte Salvador Monmeneu, on destaquen l'escala principal i el saló del tron amb sostre enteixinat. El 2013 es va acordar la seva obertura al públic.
El seu distintiu és un escut circular de gules amb dos cavallers a cavall justant, l'un d'or i l'altre d'acer, una bordura d'argent amb el lema en llatí Equestris labor nobilitati decus (L'equitació és el deure de la noblesa) de sable i timbrat d'una corona reial, sobre un fons de diferents armes i dos banderins amb les armes de Castella i Lleó.

## Referències

* 1 2 «Reial Mestrança de Cavalleria de València». Gran Enciclopèdia Catalana. Barcelona: Grup Enciclopèdia Catalana.
* ↑ «Real Maestranza de Caballería de Valencia -» (en castellà). [Consulta: 27 març 2022].
* ↑ «La Casa Palacio» (en castellà). [Consulta: 27 març 2022].
* ↑ «El Palacio de la Real Maestranza se abrirá al público tras el verano» (en espanyol europeu), 10-05-2013. [Consulta: 27 març 2022].
# Capillas

Capillas és un municipi de la província de Palència a la comunitat autònoma de Castella i Lleó (Espanya).

## Demografia

Evolució demogràfica :
| 1991 | 1996 | 2001 | 2004 |
| 160 | 137 | 105 | 102 |

## Referències

Viccionari
# Hochzäitsnuecht

Hochzäitsnuecht és una pel·lícula dramàtica luxemburguesa de 1992, dirigit per Pol Cruchten. Es va projectar en la secció Un Certain Regard al Festival de Cinema de Canes de 1992.

## Repartiment

* Pol Cruchten
* Ender Frings - Tony
* Sylvie Gales
* Daisy Garand
* Danièle Gaspard
* Emma Grenier
* Joseph Gudenburg
* Patrick Hastert - André
* Pol Hoffmann
* Marja-Leena Junker - Mare de Catherine
* Sofie Knyff
* Jean-Paul Maes
* André Mergenthaler
* Domenico Miccolis
* Myriam Muller - Catherine
* Paul Scheuer - Pare de Catherine
* Isabelle Thill
* Guido Tomassini
* Thierry Van Werveke - Christian
* Marie-Paule von Roesgen - Mare de Christian

## Referències

* ↑ «Festival de Cannes: Wedding Night - End of the Song». festival-cannes.com. [Consulta: 4 desembre 2015].
# Roztoky

Roztoky és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1435.
# Grup de l'Erlspitze

El grup de l'Erlspitze, també conegut com a grup de Seefeld, és la serralada lateral més al sud-oest de la part austríaca de les Karwendel. Envolta la vall en forma de ferradura d'Eppzirler i es tanca al sud sobre la Erlsattel la Solsteinhaus, a la Inntalkette. Limita a l'oest amb la vall de Seefeld, i a l'est amb la vall de Gleirsch.
En contrast amb les quatre principals cadenes de les Karwendel, el grup de l'Erlspitze es compon principalment de dolomita. En són típiques formes de meteorització estranyes com ara torres, pinacles i crestes, portes rocoses i coves, com a resultat de la ràpida disminució de les capes de roca individuals.
Els pobles propers al grup de l'Erlspitze són Hochzirl, Reith, Seefeld i Scharnitz, tots ells accessibles a través de la línia ferroviària Innsbruck-Mittenwald.
Hi ha dos refugis de muntanya que serveixen com a base per a excursions a la zona del grup de l'Erlspitze: a l'oest hi ha la Nördlinger Hütte, i al sud la Solsteinhaus. A la part nord del grup de l'Erlspitze hi ha l'Oberbrunnalm i l'Eppzirler Alm.

## Cims

Els pics més importants, per ordre d'alçada, són:
* Erlspitze (2.405 m)
* Reither Spitze (2.374 m)
* Freiungen (2.332 m)
* Kuhljochspitze (2.297 m)
* Seefelder Spitze (2.221 m)
* Fleischbanktürme (2.216 m)
* Fleischbankspitze (2.206 m)
* Karlspitze (2.174 m)
* Seefelder Joch (2.060 m)
* Zischgenkopf (1.932 m)
* Zäunlkopf (1.746 m)

## Bibliografia

* Klier, Walter. Alpenvereinsführer Karwendel alpin (en alemany). 15a ed.. Múnic: Bergverlag Rudolf Rother, 2005. ISBN 3-7633-1121-1.
# Caecilia mertensi

Caecilia mertensi és una espècie d'amfibi de la família dels cecílids. És endèmica de Sud-amèrica, on se n'han trobat diversos individus a l'estat brasiler de Mato Grosso. No se sap gaire cosa sobre el seu hàbitat i la seva història natural. Es desconeix si hi ha cap amenaça significativa per a la supervivència d'aquesta espècie. Fou anomenada en honor de l'herpetòleg alemany Robert Mertens.

## Referències

* ↑ Wilkinson, M. «Caecilia mertensi» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2004. DOI: 10.2305/IUCN.UK.2004.RLTS.T59520A11955115.en. [Consulta: 5 febrer 2021].
* ↑ Beolens, Watkins i Grayson, 2013, «Mertens».

## Bibliografia

* Beolens, B.; Watkins, M.; Grayson, M. The Eponym Dictionary of Amphibians (en anglès). Pelagic Publishing, 2013. ISBN 9781907807428.
# Nodaviridae

Nodaviridae és una família de virus del tipus virus d'ARN monocatenari +. El seu genoma és linear i el virus està sense embolcallar.

## Referències

* International Committee on Taxonomy of Viruses Arxivat 2006-09-15 a Wayback Machine.
* University of Leicester Arxivat 2006-04-05 a Wayback Machine.

## Enllaços externs

* Viralzone: Nodaviridae
# Rastres de sàndal

Rastres de sàndal és una pel·lícula catalana estrenada el 28 de novembre de 2014 dirigida per Maria Ripoll. Està basada en la novel·la homònima d'Anna Soler-Pont i Asha Miró. La pròpia Soler-Pont es va encarregar d'adaptar, escriure el guió i produir la pel·lícula. La protagonitzen Aina Clotet i Nandita Das, al capdavant d'un repartiment en el qual destaquen actors com Naby Daklhli, Subodh Maskara i Rosa Novell. La versió original es va rodar en català, anglès i hindi.

## Argument

La pel·lícula narra la història de dues germanes separades de petites i l'intent de tornar a reunir-se. Mina (Nandita Das) és una estrella del cinema indi que viu amb el record de la seva germana petita de la que va haver de separar-se a la força després de la mort de la mare. Trenta anys després, Paula (Aina Clotet) és una biòloga que no sap res del seu passat ni de la seva germana i iniciarà el viatge de descobriment de la seva veritable identitat amb l'ajuda de Prakash (Naby Dakhli), un atractiu immigrant indi que ven pel·lícules de Bollywood en el barri barceloní del Raval. Quan Mina descobreix que la seva germana segueix viva decideix anar a buscar-la, però ella no l'hi posarà gens fàcil.

## Repartiment

* Aina Clotet - Paula / Situada
* Nandita Das - Mina
* Naby Dakhli - Prakash
* Subodh Maskara - Sanjay
* Godeliv Van den Brandt - Nikki
* Rosa Novell - Mare de la Paula
* Gal Soler - Pare de la Paula
* Sunita Shirole - Germana Kamala
* Barbie Jan - Germana Deepa
* Depali Garches - Germana Urvashi
* Neha ABAM - Chamki
* Bhoomika Sharma - Indira

## Premis
### 7a edició dels premis Gaudí de 2015

* Millor Pel·lícula en llengua catalana per Rastres de sàndal (Guanyadora)
* Millor actriu per Aina Clotet (Nominada)
* Millor actriu secundària per Rosa Novell (Nominada)
* Millor música original per Zeltia Montes i Simon Smith (Nominades)
* Millor direcció artística per Anna Pujol Tauler (Nominada)
* Millor vestuari per Anna Güell (Nominada)
* Millor maquillatge i perruqueria per Concha Rodríguez i Jesús Martos (Nominades)
* Millor direcció de producció per Josep Amorós (Nominat)

### 29a edició dels Premis Goya

* Millor guió adaptat per Anna Soler-Pont per Rastres de sàndal (Nominada)

### Festival de cinema de Mont-real de 2014

* Premi del públic a la millor pel·lícula

## Crítica

* "La directora aconsegueix el seu objectiu d'emocionar sense trucs, mostrant les realitats que hi ha sota el tema de les adopcions. En aquest drama intercultural, no exempt de notes d'humor (...) Puntuació: ★★★ (sobre 5)"
* "Per a amants dels melodrames de sempre. (...) El millor: la barreja de gèneres i cultures. El pitjor: la seva història sembla que l'hem vist moltes vegades (...) Puntuació: ★★★ (sobre 5)"

## Referències

* ↑ polo Bettonica, Toni. «‘Rastres de sàndal’ vol trencar tòpics». El País, 24-11-2014. [Consulta: 2 abril 2021].
* 1 2 3 4 5 6 Bonet Mojica, Lluís «A la recerca dels orígens». La Vanguardia, 28-11-2014, p.46 [Consulta: 2 abril 2021].
* ↑ S., X. «‘Rastres de sàndal', una sorpresa amb ritme de Bollywood». Diari Ara, 03-02-2015 [Consulta: 25 abril 2017].
* ↑ «Premis».
* ↑ Vidal, Nuria «Rastros de sándalo». Fotogramas, 04-09-2014.
# Gommegnies

Gommegnies és un municipi francès, situat a la regió dels Alts de França, al departament del Nord. L'any 2006 tenia 2.176 habitants. Antigament formà part del comtat d'Hainaut. Està situat entre Le Quesnoy i Bavay, a 15 km de Valenciennes i 20 de Maubeuge.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 1.836 | 1.929 | 1.878 | 1.780 | 2.004 | 2.002 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Michel Copros | |
# Holiare

Holiare és un poble i municipi d'Eslovàquia que es troba a la regió de Nitra, al sud-oest del país. El 2022 tenia una població estimada de 459 habitants.

## Referències

* ↑ «Nitriansky kraj (Slovakia): Districts, Towns and Municipalities» (en anglès), 1 gener 2022. [Consulta: 19 abril 2022].
# Frederic Roda i Pérez

Frederic Roda i Pérez (Barcelona, 15 de gener de 1924 - 1 de març de 2006) fou un director teatral, crític teatral i promotor cultural català, fill de Frederic Roda i Ventura i pare de Frederic Roda i Fàbregas, germà de M lluïsa, Isabel, Pepa i Anna M.

## Biografia

Estudià dret a la Universitat de Barcelona i compaginà l'advocacia amb una intensa activitat cívica i cultural, que el portà a fundar el 1954 –amb Jordi Pujol i altres– el grup nacionalista catòlic CC. Fou un destacat activista en favor de la pau. L'any 1967 va fundar l'Institut Víctor Seix de Polemologia, amb l'objectiu de motivar iniciatives per a la recerca sobre la pau, mitjançant diverses actuacions, entre les quals la concessió del Memorial Joan XXIII per la Pau a persones o institucions destacades pel seu compromís en accions a favor de la pau. Fou vicepresident de Pax Christi i, al 1984, amb el premi Nobel Adolfo Pérez Esquivel i Arcadi Oliveres, fundà la Universitat Internacional per la Pau, amb seu a Sant Cugat del Vallès, de la qual fou director fins a l'any 1999.
Alhora, començà la seva activitat teatral dirigint autes sacramentals a Bellaterra. L'any 1954 va fundar l'Agrupació Dramàtica de Barcelona, de la qual fou el principal mentor, incorporant obres dels principals autors europeus (William Shakespeare, Joan Brossa, Eugène Ionesco, Salvador Espriu, Brecht, Joan Oliver i Anton Txékhov), però l'estrena de L'òpera de tres rals (1963), de Bertolt Brecht ocasionà la suspensió governativa de l'entitat. Aquest mateix any promogué el premi Josep M. de Sagarra, per a obres teatrals inèdites, i començà a exercir la crítica teatral a la revista Destino (1963-1968) i al diari La Vanguardia. Del 1970 al 1980 fou sotsdirector de l'Institut del Teatre de Barcelona.
L'any 1995 va rebre la Creu de Sant Jordi de la Generalitat de Catalunya i al 2004 rebé, de l'Ajuntament de Barcelona, la medalla d'or al mèrit cultural.

## Referències

* ↑ «Frederic Roda i Pérez». Gran Enciclopèdia Catalana. Barcelona: Grup Enciclopèdia Catalana.
# Mother Mother

Mother Mother és un grup de rock indie canadenc nascut a Quadra Island a la Colúmbia Britànica. La banda està formada per Ryan Guldemond a la guitarra i veu, Molly Guldemond i Jasmin Parkin a la veu i el teclat, Ali Siadat a la bateria i Mike Young al baix. El baixista Jeremy Page va deixar la banda el 2016.
El 2005, van publicar de manera independent el seu àlbum debut homònim sota el nom de banda Mother. Més tard van canviar el seu nom a Mother Mother i van tornar a publicar l'àlbum a Last Gang Records el 2008. Retitulada Touch Up, la reedició també va incloure diverses cançons noves.
El segon àlbum de la banda, O My Heart, va ser publicat el 16 de setembre de 2008; el seu tercer àlbum, Eureka, va ser publicat el 15 de març de 2011; el seu quart àlbum, The Sticks, va ser publicat el 18 de setembre de 2012; i el seu cinquè àlbum, Very Good Bad Thing es va publicar el 4 de novembre de 2014, amb un llançament a Amèrica del nord el 7 d'abril de 2015 a Def Jam Recordings. El seu sisè àlbum, No Culture, es va publicar el 10 de febrer de 2017, amb un altre llançament de Def Jam Recordings als Estats Units.
El seu setè àlbum, Dance and Cry, es va publicar el 2 de novembre de 2018. A finals de 2020, la música de la banda es va fer viral a TikTok, provocant un augment de reproduccions. El seu vuitè àlbum d'estudi, Inside, es va publicar el 25 de juny de 2021 amb Warner Brothers Music. El 28 de gener de 2022, la banda va publicar una versió deluxe d'Inside, que contenia 7 cançons noves.

## Referències

* ↑ «Festival Archives: Mother». Montreal International Jazz Festival. Arxivat de l'original el 18 desembre 2013. [Consulta: 1r juliol 2012].
* ↑ "Mother Mother Announce New Eureka LP". Exclaim!, December 6, 2010.
* ↑ Hudson, Alex. «Mother Mother Detail 'The Sticks,' Share New Tracks». Exclaim!, 16-07-2012. [Consulta: 25 juliol 2012].
* ↑ Murphy, Sarah «Mother Mother Announce 'No Culture' LP, Premiere 'The Drugs'». exclaim!, 24-11-2016 [Consulta: 13 gener 2017].
* ↑ «Alt-Rockers Mother Mother Set to Release New Full Length Studio Album, Dance and Cry, on November 2nd» (en anglès canadenc). Arxivat de l'original el 2021-04-19. [Consulta: 3 novembre 2018].
* ↑ Hissong, Samantha (October 22, 2020). «TikTok Is Giving a Niche Indie Band's 2008 Music Millions of New Streams». Rolling Stone. Consulta: March 14, 2021.
* ↑ Hudson, Alex. «Mother Mother Announce New Album 'Inside'» (en anglès), 08-04-2021. [Consulta: 31 maig 2021].
# Núria Carreras i Jordi

Núria Carreras i Jordi és una política catalana, diputada al parlament de Catalunya en la VIII legislatura.
Militant del PSC-PSOE, fou escollida regidora de cultura de l'ajuntament de Banyoles a les eleccions municipals de 2007. En gener de 2010 va substituir en el seu escó José Antonio Donaire Benito, diputat al Parlament de Catalunya des de 2008 en substitució de Joan Manuel del Pozo i Àlvarez, elegit diputat a les eleccions al Parlament de Catalunya de 2006 i que havia renunciat per motius personals. En març ella mateixa va renunciar al seu càrrec municipal.

## Referències

* ↑ Miquel Noguer serà el nou alcalde amb el suport del PSC Arxivat 2016-03-04 a Wayback Machine., 9 de juliol de 2007
* ↑ Núria Carreras substituirà José Antonio Donaire com a diputada del PSC al Parlament Arxivat 2016-03-03 a Wayback Machine., Ràdio Banyoles, 10 de gener de 2010
* ↑ Núria Carreras va formalitzar ahir la renúncia al seu càrrec de regidora de Cultura a Banyoles Arxivat 2016-03-03 a Wayback Machine., Ràdio Banyoles, 30 de març de 2010
* ↑ Fitxa del Parlament de Catalunya
# Rumšiškės

Rumšiškės és una ciutat lituana (amb una població de 1.700 habitants aprox.), situada a 20 km a l'est de Kaunas a la riba nord del pantà de Kaunas. La part sud de la població (incloent el lloc de naixement del poeta lituà Jonas Aistis) es troba sota les aigües del llac artificial. L'església de Sant Miquel Arcàngel de Rumšiškės del segle xviii -reconstruïda al segle xix- es va salvar i va ser traslladada al seu actual lloc el 1958, quan es va realitzar el pantà.

## Història

Rumšiškės va ser esmentat documentalment per primera vegada al segle xiv. El 1940-1941, va ser creat un camp de concentració soviet al poble proper Pravieniškės. Després de 1941, el camp va ser utilitzat pels nazis: al voltant de 700 jueus lituans van ser assassinats pels nazis a prop Rumšiškės durant la Segona Guerra Mundial. L'antiga població va ser inundada pel pantà de Kaunas creat a la dècada de 1950.

## Museu etnogràfic a l'aire lliure

Rumšiškės és coneguda pel seu excel·lent museu etnogràfic a l'aire lliure, fundat el 1966 i inaugurat el 1974.
El museu mostra la tradició de la vida rural de Lituània en una gran col·lecció d'autèntics edificis restaurats del poble lituà on vivien i treballaven. La superfície total de 175 hectàrees conté 140 edificis dels segles xviii i xix, amb l'interior i els voltants originals restaurats. Aquest museu va ser creat per ajudar a investigar i preservar les antigues formes de vida.
* Habitatge utilitzat per deportats lituans a Sibèria
* Casa de fusta
* Celler del districte Kretinga restaurat i instal·lat al museu
* Interior d'una casa tradicional
Els edificis d'aquest museu que s'exposen representen les principals regions etnogràfiques de Lituània: Aukštaitija, Samogítia, Dzūkija i Suvalkija. El museu a l'aire lliure allotja els exemples més valuosos de granges lituanes.
El territori del museu és un lloc molt popular, on se celebren festes de ball i cants populars. Aquest museu es troba a 18 km a l'est de Kaunas, a prop de l'autopista Vílnius-Kaunas.

## Vegeu també

* Llista de pobles de Lituània

## Referències

* ↑ «Rumsiskes, Lithuania» (en anglès). Arxivat de l'original el 2011-09-26. [Consulta: 22 juliol 2013].

## Enllaços externs

* Web del museu
# Churriana de la Vega

Churriana de la Vega és un municipi situat en la part central de la Vega de Granada (província de Granada), a uns 6 km de la capital. Aquesta localitat limita amb els municipis de Vegas del Genil, Granada, Armilla, Alhendín, Las Gabias i Cúllar Vega.
# Cal Rossell (Oristà)

Cal Rossell és una casa d'Oristà (Lluçanès) inclosa a l'Inventari del Patrimoni Arquitectònic de Catalunya.

## Descripció

Casa de planta irregular en forma de L construïda en un angle que el carrer de Vic.
Els murs són fets amb pedres desbastades irregulars i morter, amb restes del primitiu arrebossat que els cobrien. Teulada a doble vessant amb el carener paral·lel a la façana principal. L'entrada es realitza per un portal adovellat, les obertures tenen llinda i brancals de pedra picada.

## Història

Aquesta és una de les cases més antigues del poble.

## Referències

* 1 2 3 «Cal Rossell». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 14 setembre 2017].
# Pòlie

Pòlie del serbocroat polje amb el significat aproximat de terreny, és una depressió tancada d'origen càrstic plana que fa normalment de 5 a 400 km². És una mena de vall allargada i tancada, de fons pla, de mida gran i contorns irregulars. Les vores són abruptes i hi aflora la roca calcària.

## En geologia

Un pòlie és una gran plana entre pedres calcàries amb el seu eix principal desenvolupat en paral·lel amb grans estructures i pot tenir una llargada de desenes de quilòmetres. Els dipòsits superficials tendeixen a acumular-se al sòl. El drenatge pot ser o bé per cursos d'aigües superficials o bé per pous (ponors)
El pòlie està format per coalescència de dolines o per enfonsaments tectònics. El fons de la plana és constituït per terra de descalcificació molt fèrtil.
Un cas conegut a casa nostra és el "Pla de la Refoia", als Ports. Situat entre els termes de Paüls i de Prat de Comte.
Alguns pòlies queden inundats durant l'estació plujosa.
Acostumen a ser terrenys molt fèrtils per acumullació d'argiles per descalcificació.

## Notes

* ↑ Santiago Pastrana Álvarez. «Relieve crástico» (en castellà). Arxivat de l'original el 2009-05-02. [Consulta: 26 agost].
# Làmina prima

Una làmina prima, en mineralogia òptica i petrografia, és una preparació de laboratori d'una mostra de roca, mineral, sòl, ceràmica, ossos o fins i tot un metall per a ser usada en llum polaritzada, microscopi petrogràfic, microscopi electrònic o microsonda electrònica. Es talla un fina llesca de la mostra de la roca amb una serra de diamant. Es munta sobre el vidre portaobjectes i s'allisa progressivament amb un abrasiu fins que faci només 30 μm de gruix. El mètode implica usar la carta d'interferències de color de Michel-Lévy. Típicament es fa servir el quars per determinar el gruix.
Quan es posen entre dos filtres polaritzadors les propietats òptiques dels minerals en secció fina alteren el color i la intensitat de la llum que veu l'observador. Com que els diferents minerals tenen propietats òptiques diferents, la majoria dels minerals que formen les roques es poden identificar fàcilment.

## Referències

* Shelley, D. Optical Mineralogy, Second Edition. University of Canterbury, New Zealand.

## Enllaços externs

* Thin section preparation techniques Arxivat 2007-07-22 a Wayback Machine.
# Reacció pericíclica

Una reacció pericíclica és aquella reacció orgànica en la qual l'estat de transició de la molècula té una geometria cíclica i la reacció progressa de forma concertada. Les reaccions pericícliques són normalment reaccions de rearranjament.
# Host Lucreci Triciptí

Host Lucreci Triciptí (en llatí Hostus Lucretius L. F. T. N. Triciptinus) va ser un magistrat romà. Era fill de Lucius Lucretius Triciptinus, cònsol l'any 462 aC. Formava part de la gens Lucrècia i era de la família dels Triciptí.
Va ser elegit cònsol l'any 429 aC junt amb Luci Sergi Fidenes. Durant el seu consolat no es va produir cap fet destacat.

## Referències

* ↑ Smith, William (ed.). Dictionary of Greek and Roman Biography and Mythology. Volum III. Londres: John Murray, 1876, p. 1174.
# Rockstar Advanced Game Engine

RAGE, abreviatura de Rockstar Advanced Game Engine, és un motor de videojoc creat per la companyia Rockstar Games. Amb aquest motor, Rockstar ha creat videojocs per a ordinadors i videoconsoles com ara el PlayStation 3 i 4, l'Xbox 360 i One, així com el Nintendo Wii.

## Jocs

* Rockstar Games presents Table Tennis (Xbox 360, Wii), 2006
* Grand Theft Auto IV (PS3, Xbox 360, PC), 2008
* Midnight Club: Los Angeles (PS3, Xbox 360), 2008
* Grand Theft Auto: Episodes From Liberty City (PS3, Xbox 360, PC), 2009
* Red Dead Redemption (PS3, Xbox 360), 2010
* Red Dead Redemption: Undead Nightmare (Xbox 360, PS3) 2010
* Max Payne 3 (PS3, Xbox 360, PC), 2012
* Agent (PS3), TBC
* Grand Theft Auto V (PS3, Xbox 360) 2013

## Enllaços externs

* Rockstar Games
# Colibrí ermità gorjafosc

El colibrí ermità gorjafosc (Phaethornis squalidus) és una espècie d'ocell de la família dels troquílids (Trochilidae) que habita el sotabosc i clars dels boscos i vegetació secundària de la zona costanera del sud-est del Brasil.

## Referències

* ↑ «Colibrí ermità gorjafosc». Cercaterm. TERMCAT, Centre de Terminologia. Rev. 11 octubre 2024(català)